એક એવી ફિલ્મ જે કદાચ જેટલી વધારે વખત જોઈએ, એટલી વધુ ગમે, એવો મારો અનુભવ છે. બીજી વાર જ્યારે ફિલ્મ જોઈ, ત્યારે અમુક વસ્તુ હતી, જે હું વધારે સારી રીતે સમજી શક્યો, અમુક વિઝન્સ વધારે ક્લિયર થઈ શક્યા. મારા મત મુજબ ડિરેક્ટર વુડી એલને સ્ક્રીન પર જાદુ પાથર્યો છે આ ફિલ્મમાં!! રોજર ઈબર્ટે જેમ ફિલ્મના રિવ્યૂમાં કહ્યુ છે તે જ રીતે હું પણ માનું છુ કે એ સહેજ પણ મહત્વનું નથી કે જે સ્ક્રીન પર થઈ રહ્યુ છે એ કલ્પના છે કે વાસ્તવિકતા.